Verðmat á fasteignafélagi í skammtímaleigu
Á undanförnum árum hefur orðið gríðarleg aukning í komu ferðamanna til Íslands. Samhliða því hafa tækninýjungar gert aðilum kleift að leigja út íbúðir til ferðamanna án mikils kostnaðar. Skýrslu þessari er ætlað að varpa ljósi á það hvort arðbært sé að reka fasteignafélag sem leigir út íbúðir til ferðamanna ásamt því að leggja mat á ávöxtunarkröfuna sem gera á til slíks félags. Farið er í greiningu á skammtímaleigu markaðinum ásamt helstu áhrifaþáttum rekstrarins. Því næst eru skoðaðar helstu forsendur sem þarf fyrir útreikninga verkefnisins. Næst eru niðurstöður kynntar ásamt næmnigreiningu. Niðurstaða útreikninga er að hreint núvirði er neikvætt yfir tímabilið og innri vextir verkefnisins eru lægri heldur en ávöxtunarkrafan. Þetta þýðir að miðað við gefna ávöxtunarkröfu í ritgerð þessari er rekstur sem þessi ekki nægilega arðbær til að vert sé að fara út í hann. Þetta eru þó tvíræðar niðurstöður þar sem að næmnigreining sýndi fram á jákvætt hreint núvirði við litlar breytingar á lykilstærðum.
Viðskiptafræði, Arðsemismat, Leigumarkaður, Ferðamenn
Networked Digital Library of Theses and Dissertations